hu hu id hu hu hu hu hu hu hu hu hu hu hu hu hu hu hu hu hu hu hu hu sk rm hu hu hu en hu hu hu de hu hu hu hu hu hu hu hu hu hu hu hu hu hu hu de en hu hu hu hu hu hu hu hu hu en hu hu hu hu hu hu hu hu hu en hu hu en hu hu en hu hu ca hu hu hu hu de hu
Emelt szintű tanfolyam - most csatlakozhat! | KarrierSuli Esti Gimnázium Budapest
Történelem és Biológia emelt szintű érettségi felkészítő tanfolyam
- Tanáraink neves gimnáziumokban tanítanak, profi oktatók, illetve számos továbbtanulást tervező tanulót készítettek már fel sikeresen az emelt szintű érettségire
- 104 órás felkészítő a 2023 májusi emelt szintű érettségire készülőket segíti
- az emelt érettségi felkészítés az Angol utca 36-ban kizárólag tanteremben zajlik személyesen
- az emelt szintű felkészítő során próbaérettségit is tesznek
Biológia - emelt szintű érettségi Részletek lent! INDUL: 2022. szeptember 26.
Történelem - emelt szintű érettségi Részletek lent! INDUL: 2022. október 4.
Emelt szintű érettségi tantárgy *
Ez a kérdés teszteli, hogy vajon ember-e a látogató, valamint megelőzi az automatikus kéretlen üzenetek beküldését.
Történelem emelt szint érettségi felkészítés - 100 óra
2022. 10.04. - 2023. 04.25.
Návai Péter vagyok történelem és magyar szakos tanár. A Karriersuli mellett az ELTE Radnóti Miklós Gimnáziumban tanítom tantárgyaimat. Óráimat az alapos szakmai felkészültség mellett a jó és közvetlen hangulat, a nyitottság jellemzi. Mivel nem vagyunk egyformák, igyekszem minden tanulóm számára a karakteréhez passzoló mentor szerepét felvenni az emelt érettségire készülés folyamán. Ha kell bátorítok, motiválok, időt menedzselek vagy „zord” hajcsár vagyok. Számomra az az igazi eredmény, ha a tanulóim az áhított végeredmény elérése mellett élvezik a közös tanulás folyamatát is.
Mi vár rád az emelt szintű történelem érettségin?
A vizsga szintjétől függetlenül tesztjellegű és esszéíró feladattal is fogsz majd találkozni az emelt szintű történelem érettségin. A megoldások során különböző típusú források elemzésére lesz szükséged, amelyek sokszor segítenek, ám néha megpróbálnak elbizonytalanítani. A közép- és emelt szint között a feladatok nehézségi szintje mellett a megírandó esszék száma is különbséget jelent. Emelt érettségi esetében a rövid és a hosszú feladat mellett egy komplexet is meg kell oldanod. Sem ezek, sem a szóbeli tételek nem jelentenek megoldhatatlan kihívást, ám befektetett energiára és gyakorlásra szükséged lesz a kívánt eredmény elérésére.
Mire számíthatsz a felkészítő órákon?
Mivel az emelt töri érettségin különböző forrásokkal teletűzdelt feladatokat kell megoldanod, így a felkészítő órák is gyakorlatközpontúak lesznek. Ne számíts hosszas tanári monológokra vagy végeláthatatlannak tűnő prezentációkra! Ezek helyett izgalmas elemzendő forrásokat és sok-sok gyakorlási lehetőséget kapsz majd, legyen szó tesztfeladatokról vagy esszéírásról. A megoldásaidról, eredményeidről, fejlődésed mértékéről pedig állandó visszajelzést kapsz tőlem. Sohasem arra leszek kíváncsi, hogy mit nem tudsz, hanem hogy hogyan leszel képes minél nagyobb fejlődésre.
Kinek ajánlom a felkészítő órákat?
Azoknak, akiknek mindenképpen jó emelt eredményre van szükségük a továbbtanuláshoz.
Azoknak, akik még gondolkodnak az emelt- és a középszint között.
Azoknak, akik úgy érzik nem oldanak meg elég érettségi típusfeladatot a suliban.
Azoknak, akik bizonytalannak érzik magukat az esszéírásban.
Azoknak, akik szívesen gyakorolnák a szóbeli feleletet az éles megmérettetés előtt.
Azoknak, akik csapatjátékosnak érzik magukat és úgy gondolják, hogy egy együtt tanuló közösség tagjaként jobb eredményt érhetnek el, mintha egyedül próbálkoznának.
Biológia emelt szint érettségi felkészítés -100 óra
2022. 09.26. - 2023. 04.24.
Fábián Nikolett mestertanár - biológia-földrajz-kémia szakos gimnáziumi tanár. Baranyi Sándor földrajz-környezettan, és biológia-kémia szakos középiskolai tanár. Tanáraink évek óta érettségiztetnek mind közép-, mind emelt szinten. Sikeresen készítenek fel diákokat életük egyik meghatározó vizsgájára, az emelt érettségire.
A tantárgyon belüli és a tantárgyak közötti összefüggések megkeresése, megértése
A lehető legtöbb témakör megjelenik majd a tanfolyamon, de a nehezebb, összetettebb témakörökre, mint sejtbiológia, biokémia, genetika, evolúcióbiológia, idegi és hormonális szabályozás, nagyobb hangsúlyt fektetünk, mivel ezek tényleges megértése elengedhetetlenül fontos a sikeres emelt szintű érettségihez.
Igény szerint egyéb, más témaköröket is átveszünk mélyebben.
Emelt szintű biológia érettségi típus feladatok megoldása, begyakorlása.
Az emelt szintű esszé feladatok megírásának gyakorlása, technikájának elsajátítása.
Kik jelentkezzenek a tanfolyamra?
akiknek az iskolájukban nincs lehetőségük emelt szintű biológia érettségire készülni
akik már leérettségiztek, de javító, vagy szintemelő érettségi vizsgát tennének biológiából
akik szeretnek csoportban tanulni
akiknek szükséges a tanári magyarázat, a feladatok megoldásának a magyarázata
akiknek a továbbtanuláshoz számít a biológia tantárgy érettségi eredménye
A biológia nem könnyű tantárgy, de megtanulható.
Ha magadra ismertél, remélem hamarosan találkozunk!
Részletek és jelentkezés emelt történelem érettségi felkészítő és emelt biológia érettségi felkészítő :
Keressen minket a Facebook-on!
Érettségi esti tagozaton felnőtteknek, jó helyen jár!
Kapcsolat - esti iskola
+36 30 288 9880
Esti Gimnázium Zugló 14. ker.
1149 Budapest, Angol utca 36.
Esti Gimnázium Békásmegyer 3. ker
1039 Budapest, Zipernowsky K. u. 1-3.
Szerzői jog © 2022., KarrierSuli Esti Gimnázium Budapest Informatik.hu Kft.